Amerika yetakchisi Donald Trampning bayonot berishicha, u AQShning 35-prezidenti Jon Kennedi qotilligi bilan bog‘liq hujjatlarni oshkor qilishga tayyor. "Kelgusi ma’lumotlarni olgan taqdirimda, men prezident sifatida Jon Fittsjyerald Kennedi bo‘yicha uzoq vaqt jamoatchilikdan to‘sib qo‘yilgan maxfiy ma’lumotlarni oshkor qilishga ruxsat beraman", — deb yozgan Tramp Twitter sahifasida. AQSh milliy arxivi 26 oktabr kuni MRB va FQBning Kennedining o‘ldirilishiga doir 3,1 ming maxfiy hujjatni e’lon qilishga tayyor. Bu materiallar 25 yil mobaynida maxfiy tamg‘asi ostida edi. Prezident katta Jorj Bush 1992 yilda mazkur axborotlarni oshkor qilishni taqiqlovchi qonunni imzolagandi. Avvalroq, Politico nashri Tramp katta ehtimol bir necha ming sahifalik hujjatlarning katta qismini mamlakat xavfsizligiga tahdid bahonasida e’lon qilishni taqiqlashi haqida yozgandi.